पानी का बिल अब मीटर से ही वसूलेंगे
जलदाय विभाग अब औसत रीडिंग के बजाए वास्तविक मीटर रीडिंग से ही पानी का बिल वसूल करेगा। इसके लिए फरवरी से पानी कनेक्शनों पर लगे बंद और खराब मीटर को बदलने का काम शुरू हो जाएगा। फिलहाल शहर में करीब डेढ़ लाख उपभोक्ताओं को पानी कनेक्शनों पर लगे मीटर खराब या बंद होने के कारण औसत रीडिंग के आधार पर बिल चुकाना पड़ता है। विभाग ने पहले चरण में 12 हजार मीटर बदलने के टेंडर को टेक्निकल रूप से मंजूरी देते हुए प्राइज बिड खोल दी है तथा मीटर सप्लाई की रेट की मंजूरी के लिए मामला आला अधिकारियों को भेज दिया है। पानी के मीटर बदलने 7 साल की मेंटेनेंस के लिए विभाग ने प्राइवेट कंपनी को टेंडर दिया है। मीटरों की गुणवत्ता के लिए जलदाय विभाग केंद्र सरकार की फूड रिसर्च कम्पोनेंट इंस्टीट्यूट (एफआरसीई) से जांच करवाने के बाद ही उपभोक्ता के कनेक्शन पर लगाएगा।
जलदाय विभाग ने शहर में सवा तीन लाख कनेक्शन जारी कर रखे हैं। इनमें से डेढ़ लाख कनेक्शनों पर मीटर बंद हैं या लगे नहीं हैं। अफसर कर्मचारियों में विवाद से चार साल से नए मीटर नहीं खरीदे जा सके। ऐसे में नया कनेक्शन लेने के लिए उपभोक्ता को बाजार से मीटर खरीद कर लगाना पड़ता है। मीटर की जांच के लिए विभाग को देना भी पड़ता है वहीं पुराने मीटरों की मरम्मत करके दुबारा लगा देते हैं। कनेक्शन के नल पर मीटर नहीं होने से उपभोक्ता की ओर से उपभोग किए जा रहे पानी की विभाग के पास कोई जानकारी नहीं रहती है। ऐसे में विभाग को औसत उपभोग के आधार पर पानी की बिल दिया जा रहा है। ऐसे में कई उपभोक्ताओं बेवजह पानी का खर्च ज्यादा चुकाना पड़ता है तथा पानी की फिजूल खर्ची भी ज्यादा रहती है। मीटर खराब रहने वाले उपभोक्ताओं को मिनिमम चार्ज और औसत के हिसाब से बिल थमाया जा रहा है। पानी की टैरिफ बढ़ने के बाद उपभोक्ताओं के औसत बिल दुगना तक हो गए है। औसत बिल में उपभोक्ता को 500 से 700 रुपए चुकाने पड़ रहे हैं।
शहर में 30 फीसदी पानी की छीजत
शहरमें आधे कनेक्शनों पर मीटर नहीं होने अवैध कनेक्शन होने के कारण जलदाय विभाग 30 फीसदी पानी की छीजत मानता है। यह पानी नॉन रेवन्यू वाटर (एनआरडब्ल्यू) माना जाता है। इसकी विभाग के पास कोई रेवन्यू नहीं आती है। अब जलदाय विभाग ने उपभोक्ताओं के कनेक्शनों पर मीटर लगा कर सौ फीसदी पानी की रेवन्यू वसूलने का लक्ष्य रखा है।
सभी मीटर सही होंगे
^विभाग 12 हजार मीटर खरीद रहा है। नॉन रेवन्यू वाटर (एनआरडब्ल्यू) प्रोजेक्ट में कनेक्शनों पर मीटर लगाए जाएंगे। वहीं खराब बंद मीटरों को भी बदला जाएगा। -अशोकगर्ग, एडिशनल चीफ इंजीनियर, जलदाय विभाग
hin_Deva hin_Deva hin_Deva bho_Deva hin_Deva hin_Deva hin_Deva